ཡིག་སྐྱེལ་པས་ཁ་བརྡ་བྱེད་ཞོར་དུ་ལུག་ཤ་ལེབ་མོ་གཅིག་ཟོས་ཤིང་།འོ་ཇ་ཕོར་བ་དོ་ཙམ་འཐུངས་རྗེས་ཏ་ལེན་ལས་འཕྲིན་ཡིག་མང་བོ་ཞིག་བཏོན་ཏེ་དགེ་རྒན་བསམ་འཕེལ་གྱི་ལག་ཏུ་འཇོག་བཞིནའདི།ཕ་བཞི་སྡེ་བའི་འཕྲིན་ཡིག་ཤ་སྟག་ཡིན།ཁྱེད་ཀྱིས་དུས་ལྟར་ཁོ་ཚོར་འཕྲོད་ཐབས་བྱེད་རྒྱུ་མཁྱེན།དུས་ཚོད་འགོར་འགྱངས་དྲགས་པས་ཁྱེད་ཀྱིས་ངའི་ཚབ་བྱས་ནས་སྡེ་བའི་མི་ལ་བཟོད་སྒོམ་ཞུ་རོགས།ངོ་མ་བཤད་ན།ཨ་ཕས་ལས་འཁྱུར་ངལ་གསོ་བྱས་པ་ནས་བཟུང་ལས་ཁུངས་སུ་མི་མ་འདང་བའི་རྐྱེན་གྱིས་ད་བར་དུ་ཡི་གེ་སྐྱེལ་མཁན་མ་བྱུང་།ང་ནི་ཨ་ཕའི་རེ་བ་ལྟར་ནགས་ལས་ཅུས་ནས་ཆེད་དུ་ཡིག་སྐྱེལ་ལས་ཁུངས་སུ་ལས་གནས་བརྗེས་པ་ཡིན།ཕྱིན་ཆད་དུས་ལྟར་འཕྲིན་ཡིག་སྐྱེལ་ཡོང་ངེས།བཀའ་དྲིན་ཆེ།ད་ང་འགྲོ་རན་འདུགཁྱོད་ཀྱིས་ཆུ་ནག་སྡེ་བར་བགྲོད་སའི་ལམ